ΓΡΑΠΤΗ ΕΡΩΤΗΣΗ P-1840/02

υποβολή: Srgio Marques (PPE-DE) προς την Επιτροπή

(24 Ιουνίου 2002)

Θέμα: Η πολιτική οικονομικής και κοινωνικής συνοχής και οι ιδιαίτερα απομακρυσμένες περιφέρειες μετά το 2006

Η Μαδέρα είχε επωφεληθεί των δράσεων στο πλαίσιο των Διαρθρωτικών Ταμείων, του Ταμείου Συνοχής, της ΕΤΕ και των λοιπώνφισταμένων χρηματοδοτικών μέσων, τα οποία της επέτρεψαν την σταδιακή απάμβλυνση των σοβαρών αποκλίσεων οικονομικής και κοινωνικής ανάπτυξης που παρουσίαζε σε σχέση με τις περισσότερες ευρωπαϊκές περιφέρειες. Ωστόσο, η πορεία για την προσέγγιση του μέσου όρου κοινοτικής ανάπτυξης φαίνεται ακόμα μακρά και τούτο καθιστά επιτακτική την συνέχιση της κοινοτικής βοήθειας.

Στην συγκυρία αυτή, η Μαδέρα και οι άλλες ιδιαίτερα απομακρυσμένες περιφέρειες αναμένουν με ανησυχία την αναμόρφωση της πολιτικής για την οικονομική και κοινωνική συνοχή για μετά το 2006, όπως αυτή παρουσιάζεται στο έγγραφο Πρώτη συμβολή των ιδιαίτερα απομακρυσμένων περιφερειών στο μέλλον της πολιτικής για την οικονομική και κοινωνική συνοχή. Η ανάγκη στήριξης των ολιγότερο ευνοημένων περιοχών τωνποψηφίων προς προσχώρηση χωρών, σε συνδυασμό με την προοπτική διατήρησης των χρηματοδοτικών πόρων στα σημερινά τους επίπεδα, οδηγεί στο συμπέρασμα ότι οι πόροι δεν θα επαρκέσουν για την αντιμετώπιση των αναγκών όλων των περιοχών με αναπτυξιακήστέρηση.

Παρά το γεγονός ότι η Επιτροπή, στο τελευταίο της έγγραφο σχετικά με την πολιτική συνοχής, φαίνεται διατεθειμένη να λάβειπόψη κατά την αναθεώρηση της πολιτικής αυτής την ιδιαίτερη πραγματικότητα των άκρως απόκεντρων περιοχών η οποία, εξ άλλου είναι νομικώς κατοχυρωμένη, στην πραγματικότητα οι περιοχές αυτές φαίνεται να ζημιώνονται ευθύς εξ αρχής. Σε ένα σημαντικό ζήτημα, όπως είναι το κριτήριο της εκλεξιμότητας για τον στόχο 1, εάν ισχύσει αυτό που η Επιτροπή εξεδήλωσε ως πρόθεση (διατήρηση του κριτηρίου κατά κεφαλήν ΑΕΠ κατώτερο του 75 % του κοινοτικού μέσου όρου) οι σημερινές περιοχές του στόχου 1, μεταξύ των οποίων οι άκρως απόκεντρες περιοχές, θα παρουσιάσουν τεχνητή αύξηση του εισοδήματος που θα οφείλεται στο ότι θα προσχωρήσει στην Ευρωπαϊκή Ένωση μία ομάδα χωρών με μέσο κατά κεφαλή εισόδημα πολύ κατώτερο αυτού της Ένωσης των 15 και, με τον τρόπο αυτό, θα μειωθεί το μέσο εισόδημα στην Κοινότητα, όπερ συνεπάγεται ότι λόγω μιας αυξήσεως στατιστικής και μόνον πολλές από τις περιοχές αυτές θα παύσουν να καλύπτονται από τον στόχο 1.

Επομένως, στην περίπτωση της Μαδέρας και τωνπόλοιπων ιδιαίτερα απομακρυσμένων περιφερειών, η διακοπή των επενδύσεων, ιδίως δε για τις βασικέςποδομές που εξακολουθούν να είναι απαραίτητες και για την αξιοποίηση του ανθρώπινου δυναμικού, συνεπάγεται την απότομη διακοπή της συντελούμενης διαδικασίας οικονομικής και κοινωνικής ανάπτυξης που, σε τελική ανάλυση, έχει ως σκοπό να καταστήσει εφικτή την βιώσιμη ανάπτυξη και την τόσο επιθυμητή σύγκλιση με τηνπόλοιπη Ένωση.

Παρά το γεγονός ότι η Επιτροπήποστηρίζει το κριτήριο του κατά κεφαλήν ΑΕΠ ως τον πλέον κατάλληλο δείκτη για την κατανομή των χρηματοδοτήσεων, δεν είναι απαραίτητο, κατόπιν των προαναφερθέντων, να χρησιμοποιηθούν νέα κριτήρια ευημερίας για την προσεχή περίοδο προγραμματισμού, ούτως ώστε να προστατευθεί η ιδιάζουσα και μοναδική περίπτωση των ιδιαίτερα απομακρυσμένων περιοχών, καθώς και άλλων περιφερειών που, ενδεχομένως, πλήττονται από τις στατιστικές συνέπειες της διεύρυνσης·

Η κοινοτική βοήθεια προς τις ιδιαίτερα απομακρυσμένες περιφέρειες εξακολουθεί να είναι αναγκαία και για το μέλλον, τουλάχιστον με τα σημερινά πρότυπα -ένταξη στο στόχο 1, όπερ συνεπάγεται ότι όλα αυτά Ταμεία (ΕΤΠΑ, ΕΚΤ, ΕΓΤΠΕ — Τμήμα Προσανατολισμού και ΧΜΠΑ) συμβάλλουν στην προώθηση της ανάπτυξής τους η οποία συμπληρώνεται, κυρίως, με την στήριξη του Ταμείου Συνοχής και των άλλων χρηματοδοτικών μέσων. Πώς σχεδιάζει η Επιτροπή να προστατεύσει την ειδική και μοναδική περίπτωση των ιδιαίτερα απομακρυσμένων περιφερειών στο χρηματοδοτικό πλαίσιο για την περίοδο μετά το 2006·

Απάντηση του κ. Barnier εξ ονόματος της Επιτροπής

(25 Ιουλίου 2002)

Η Μαδέρα, όπως και οι άλλες άκρως απομακρυσμένες περιφέρειες, εντάσσεται σε μία από τις έξι εδαφικές προτεραιότητες που προσδιορίζονται για περιοχές με σοβαρά γεωγραφικά ή φυσικά μειονεκτήματα στη δεύτερη έκθεση για την οικονομική και κοινωνική συνοχή που εγκρίθηκε στις 30 Ιανουαρίου 2001(1). Ή Επιτροπή, μετά την έγκριση της έκθεσης, άρχισε μεγάλης κλίμακας συζητήσεις με τους περιφερειακούς και τοπικούς φορείς για το μέλλον της πολιτικής για τη συνοχή και της διαρθρωτικής πολιτικής, με τελευταίο γεγονός την πραγματοποίηση φόρουμ για τη συνοχή στις 27 και 28 Μαΐου 2002. Οι συζητήσεις θα συνεχιστούν και θα γίνουν προτάσεις όταν η Επιτροπή εγκρίνει την τρίτη έκθεση για τη συνοχή στο τέλος του 2003.

Όσον αφορά την επιλεξιμότητα για το στόχο 1, οι συζητήσεις συνεχίζονται και δεν έχει ληφθεί καμία απόφαση σ'αυτό το στάδιο. Στην πρώτη έκθεση προόδου για την οικονομική και κοινωνική συνοχή(2) επαναλήφθησαν οι τέσσερις δυνατότητες για τις αναπτυξιακά καθυστερημένες περιφέρειες, στις οποίες περιλαμβάνεται η διατήρηση του ορίου του 75 % του κοινοτικού Ακαθάριστου Εγχώριου Προϊόντος.

Πρέπει να σημειωθεί ότι η σύγκλιση των οικονομικών επιδόσεων των άκρως απομακρυσμένων περιφερειών σε σχέση με την Ένωση απέδειξε την αποτελεσματικότητα της διαρθρωτικής πολιτικής που εφαρμόζεται από το 1989. Συγκεκριμένα, η Μαδέρα επέτυχε εξαιρετικά θετικά αποτελέσματα: το 1999 το ΑΕΠ ανά κεφαλή έφθασε το 72 % του κοινοτικού μέσου όρου.

Η Επιτροπή, προκειμένου να διευρυνθούν οι συζητήσεις, ξεκίνησε μία μελέτη για να εξετάσει λεπτομερώς τα χαρακτηριστικά των άκρως απομακρυσμένων περιφερειών, την κατάστασή τους, τις ανάγκες και το δυναμικό τους, τις κοινοτικές και εθνικές πολιτικές που εφαρμόστηκαν καθώς και τον αντίκτυπό τους. Τα αποτελέσματα αυτής της μελέτης, μαζί με ειδικές προτάσεις ανάπτυξης, θαποβληθούν στις περιφέρειες αυτές. Η πρώτη έκθεση προόδου αναφέρει ότι θα πρέπει να ληφθούνπόψη οι ειδικές ανάγκες των άκρως απομακρυσμένες περιφερειών όπως καθορίζονται στο άρθρο 299, παράγραφος 2 της συνθήκης ΕΚ. Η Επιτροπή έλαβε, εξάλλου,πόψη της τη συνδρομή των εν λόγω περιφερειών το Φεβρουάριο του 2002.

Τέλος, όσον αφορά τη χρησιμοποίηση νέων κριτηρίων ευημερίας για την κατανομή της χρηματοδότησης, πρέπει να σημειωθεί ότι προς το παρόν δεν έχειποβληθεί καμία συγκεκριμένη εναλλακτική πρόταση για τον καθορισμό της επιλεξιμότητας των αναπτυξιακά καθυστερημένων περιφερειών.

(1) COM(2001)24 τελικό.

(2) COM(2002)46 τελικό.